Pročko, Jozef, poslanec NR SR (2024-01-16):
Ďakujem veľmi pekne. Som veľmi rád, teda ešte raz, že pán minister dopravy prišiel, poprosil nás o spoluprácu, veľmi pekne mu ďakujem. A všimol som si, že napríklad pani Cigánikovej vysvetľoval nejaké veci, pánovi Viskupičovi. A ja by som bol rád, keby aj mne vysvetlil, keby sa teda prihlásil v tej rozprave a povedal aj nám, verím, že aj vy viacerí by ste si radi vypočuli, prečo teda prosil o spoluprácu, nech to bližšie vysvetlí. Veľmi rád si ho vypočujem, ja som pre spoluprácu, celý život spolupracujeme na dobrých veciach, ale niektoré zlé veci, ktoré tu predkladáte, sú naozaj veľmi, veľmi zlé. Aj môj predrečník vám povedal, aké sú prílepky veľmi nebezpečné, veľmi nebezpečné, a ja som rád, že toto, takéto otváranie rozpravy a tretie čítania nám umožňujú, aby nás naši kolegovia, poslanci z koalície pracovali a sedeli tu v parlamente konečne, takže som veľmi rád a budem vám vďačný za všetky faktické poznámky, ktoré dostanem od vás. Naozaj tie prílepky sú veľmi nebezpečné a ako sa písalo aj v médiách, že napríklad Kaliňák si môže posilniť vplyv medzi zbrojármi prílepkom k zákonu, ktorý uľahčuje export do nedemokratických krajín. My sme tento zá... teda nie my, ale oni si ho, tento zákon schválili a parlament, ktorý schválil túto novelu kompetenčného zákona, tak ministerstvu zahraničných vecí Jurajovi Blanárovi odobral možnosť zablokovať export zbraní do problematických krajín. Priatelia, prílepky sú veľmi nebezpečné a oni si takýmito prílepkami naozaj robia vo svojich zákonoch, vo svojich, lebo to nie sú naše zákony, si robia takéto, môj starý otec používal na to taký, kuťafalš, starký hovoril že kuťafalš a toto oni robia. Čiže tieto prílepky sú naozaj veľmi nebezpečné a legislatívci, ktorí tu vystupujú, môžu, určite mi aj potvrdia moje slová, že je to veľmi, veľmi nebezpečné. Ďalej. Toto, čo tu predvádzajú, je čistý chaos, čistý chaos, pretože prídu a prepáčte, pán Sedlák, naozaj, vy ste, nehnevajte sa, vy ste nepovedali, že ďakujem, skončil som. Nepovedali ste to, takže úprimne, vážim si vás ako športovca, ale teda keď máme dodržiavať tie legislatívne procesy, tak ste mali povedať: Ďakujem, skončil som, pán predsedajúci, s pozmeňujúcim zákonom, to ste neurobili. Urobili ste to? No vidíte, teda to je čestný človek. Ďakujem veľmi pekne. Ďakujem. Verím, verím, že sa rýchle k nám pridáte a odídete od nich. (Smiech.) Myslím si, myslím si, že forma, ktorou vytvárajú tento chaos, je veľmi, veľmi konkrétna pre túto koalíciu. Fico chce rýchle, rýchle ovládnuť Slovensko, tak aj takéto prílepky ako pán Farkašovský pred, teda o chvíľu bude hovoriť a verím, že mu dáte faktické poznámky, aby pán Farkašovský si uvedomil, a nebojte sa, my vám dáme slušné faktické poznámky, myslím, že okolo 40 dostanete. Bude to naozaj veľmi, veľmi, veľmi konkrétne. Čiže tieto prílepky sú len chaos, ktorý vládna koalícia vytvára v zákonoch. Tie zákony, a keď prídu a poprosia nás a myslia si, že sú dobré, tak dobre, podporíme, ale povedzte mi, ktorý dobrý zákon doteraz predložili. Jeden jediný v skrátenom legislatívnom konaní. Tento? Áno, áno, ale spravili z toho chaos. Takže viete, naozaj oni rozprávali o nás predtým, že toto je vláda chaosu, toto je vláda o, toto je vláda, ktorá tu vytvára, Matovič sa so Sulíkom hádajú. Videli ste Pellegriniho, čo rozprával, teda Pellegriniho. Videli ste Danka, čo rozprával o nich? Ako rozpráva o Pellegrinim, aby povedal, že odkiaľ má majetok, že nie sestra, ale tieto veci. Veď to je, to je taký chaos, oni, oni, oni už teraz, už teraz sa medzi sebou papajú, aby som nepoužíval slovíčko žerú, lebo to je také, že oni sa medzi sebou papajú a hovoria o nás, že sme boli vláda chaosu. A viete o tom, že drvivá väčšina Slovákov bola počas vlády Eduarda Hegera spokojná so životom až dve tretiny? Viete, to je to, že oni, oni vedome vám budú rozprávať a stokrát vám Fico na tlačovke povie, toto je chaos, čo vytvárajú, to je chaos, to je chaos, za všetko zodpovedný Matovič, už nie Radičová, pán Hlina, takže nie Radičová, aj vy môžete reagovať na mňa, verím, že budete na mňa reagovať faktickou. Nie Radičová, ale, ale Matovič je za všetko zodpovedný. Veď pánovi Trubanovi sa snažili, snažil pán Raši povedať, že už zmatovičieva. A pán Truban mu v relácii rozprával, že, preboha, počkajte, veď ako čo vy mi rozprávate. Čiže oni vám takto vsugeruvávajú, že vlastne ten chaos, ktorý tu je, za to sme zodpovední my. Nie, nie je to pravda. Počuli ste môjho predchá... predrečníka pána Dostála, ktorý je naozaj v týchto veciach, Ondrík je tip-top. On je taký strážca týchto vecí. Prepáčte, pán Ondrej Dostál, nie Ondrík, ospravedlňujem sa za slovo. Ondrej Dostál, je taký strážca v tomto, takže toto, čo vám povedal, čo naozaj v tom legislatívnom procese on sa vyzná. Nie, nie, nie, Richtera nemôžete rušiť, lebo to je, on... (Prerušenie vystúpenia predsedajúcim.)